বই ছাপার প্রস্তুতির বিষয়ে জানতে চাইলে এনসিটিবি চেয়ারম্যানের চলতি দায়িত্বে থাকা ড. মিয়া ইনামুল হক রতন সিদ্দিকী বলেন, ‘শিক্ষা মন্ত্রণালয় এবং প্রাথমিক ও গণশিক্ষা মন্ত্রণালয় এটিপিপি অনুমোদন দিয়েছে। এরই মধ্যে শিক্ষক সহায়িকা ছাপানোর টেন্ডার আহ্বান করেছি। চলতি মাসের মধ্যে পাঠ্যবই ছাপার টেন্ডার আহ্বান করা হবে। আগামী মাসে দরপত্র মূল্যায়ন শেষ করে কার্যাদেশ দেওয়া হবে।’ তিনি আরও বলেন, ‘নির্বাচনী বছর হওয়ায় ৩০ অক্টোবরের মধ্যে সব বই উৎপাদন করে উপজেলায় পৌঁছে দেব।’